Lav et referat af nedenstående tekst:

Tekst:
En privat fest på en adresse i Skivum ved Aars endte natten til lørdag med et slagsmål, to indlagte og en stor politieftersøgning. Mellem fem og ti unge mænd i alderen 20-25 år holdt fest på adressen, da en bil med en anden gruppe mænd ankom til stedet. Det endte med tumult og slåskamp ude foran huset, og her blev to mænd stukket med kniv. - Den ene blev ramt i armen, og den anden blev stukket i brystkassen, men er nu uden for livsfare, fortæller Mikkel Brügmann, efterforskningsleder ved Nordjyllands Politi. Ifølge TV2 Nords oplysninger, var der tale om en fødselsdagsfest som en ven af husets ejer holdt i huset. Til fødselsdagsfesten var et antal inviterede gæster til stede. En ung mand, som ikke var inviteret, dukkede på et tidspunkt op med en flok af sine egne kammerater. Han var utilfreds over ikke at være inviteret. Han og kammeraterne blev, ifølge TV2 Nords kilde, afvist og bedt om at gå, og herefter udviklede tingene sig. Under den efterfølgende tumult trak flere af de uinviterede knive og begge knivofre var deltagere til festen. Ved den efterfølgende efterforskning fandt en af politiets hunde en kniv tæt på gerningsstedet, og ifølge Mikkel Brügmann er det sandsynligvis gerningsvåbnet. - Men vi kan ikke udelukke, at der er brugt andre våben under slagsmålet også, og det er blandt andet noget af det vi er ved at finde ud af. To anholdte - indtil videre Kort tid efter slagsmålet blev en af de formodede gerningsmænd anholdt i Farstrup, og lørdag morgen har endnu en mistænkt meldt sig selv på politigården i Aalborg. - De vil blive sigtet efter den grove voldsparagraf 245, og bliver fremstillet i et grundlovsforhør i eftermiddag. Men vi er ikke færdige med efterforskningen endnu, så derfor kan jeg heller ikke udelukke, at der kommer flere anholdelser, fortæller Mikkel Brügmann.

Referat:
Natten til lørdag udviklede et slagsmål mellem to grupper sig til knivstikkeri. To er stadig indlagt.